



VILNIAUS RAJONO SAVIVALDYBĖS TARYBA

SPRENDIMAS
DĖL LĖŠŲ, REIKALINGŲ VIEŠŲJŲ ŽELDYNŲ IR ŽELDINIŲ APSAUGAI, PRIEŽIŪRAI IR TVARKYMUI, VIEŠŲJŲ ŽELDINIŲ KŪRIMUI IR ŽELDINIŲ VEISIMUI, ŽELDYNŲ IR ŽELDINIŲ INVENTORIZAVIMUI, VIEŠŲJŲ ŽELDYNŲ IR ŽELDINIŲ BŪKLĖS EKSPERTIZĖMS ATLIKTI, SKYRIMO TVARKOS APRAŠO PATVIRTINIMO

2022 m. vasario 18 d. Nr. T3-58
Vilnius


Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi ir Lietuvos Respublikos želdynų įstatymo 5 straipsnio 1 dalies  2 punktu, Vilniaus rajono savivaldybės taryba nusprendžia:
. Patvirtinti Lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdinių kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašą (pridedama).
. Pripažinti netekusiu galios Vilniaus rajono savivaldybės tarybos 2008 m. liepos 24 d. sprendimą Nr. T3-270 „Dėl Vilniaus rajono savivaldybės lėšų, reikalingų želdynų ir želdinių apsaugai, tvarkymui, želdynų kūrimui ir naujų želdinių veisimui, skyrimo tvarkos aprašo patvirtinimo“.
. Skelbti šį sprendimą Teisės aktų registre ir Vilniaus rajono savivaldybės tinklalapyje.



Savivaldybės merė				                     	       Marija Rekst


PATVIRTINTA
Vilniaus rajono savivaldybės tarybos
2022 m. vasario 18 d. 
sprendimu Nr. T3-58




 SKYRIUS


. Lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašas (toliau – Aprašas) reglamentuoja Vilniaus rajono viešųjų želdynų ir želdinių, esančių valstybinėje ir Vilniaus rajono savivaldybei (toliau – Savivaldybė) priskirtoje žemėje, apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti reikalingų lėšų skyrimo tvarką.
. Apraše vartojamos sąvokos atitinka Lietuvos Respublikos želdynų įstatyme vartojamas sąvokas.
. Lėšos viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skiriamos iš Savivaldybės biudžeto ir kitų finansavimo šaltinių.

 SKYRIUS


. Želdynų ir želdinių apsaugos, tvarkymo, būklės vertinimo ir stebėsenos, želdynų kūrimo, želdinių veisimo, inventorizacijos ir apskaitos priemonės:
. atskirųjų želdynų žemės sklypų formavimą, šių sklypų kadastro duomenų nustatymą ir jų įrašymą į Nekilnojamojo turto kadastrą;
. naujiems želdiniams (pvz.: medžių, krūmų, krūmokšnių ir lianų sodinukams, gėlių sėkloms ir pan.) įsigyti ir veisti (pvz.: vejoms ir gėlynams sodinti, įrengti ir pan.);
. viešųjų želdynų kūrimo, tvarkymo ir pertvarkymo projektams rengti;
. viešųjų želdynų ir želdinių būklės ekspertizių darbams apmokėti;
. želdynams inventorizuoti ir informaciniams ženklams įrengti;
. atskirojo želdyno, norint jį įrašyti į Nekilnojamojo turto kadastrą ir registrą, įteisinimo darbams;
. želdinių sanitarinės būklės gerinimo darbams (pvz.: mokslininkų rekomendacijoms parengti, rekomendacijose nurodytoms priemonėms įgyvendinti reikalingoms medžiagoms pirkti ir joms panaudoti);
. želdynų ir želdinių stebėsenos programos parengimui;
. savivaldybės želdynų ir želdinių tvarkymo, želdynų kūrimo, želdinių veisimo programai parengti;
. Savivaldybės darbuotojų, atsakingų už želdynų ir želdinių apsaugą, priežiūrą ir tvarkymą, mokymams ir (ar) kvalifikacijai kelti;

 SKYRIUS


. Viešųjų želdynų kūrimo, viešųjų želdynų ir želdinių apsaugos, priežiūros, tvarkymo, būklės stebėsenos, viešųjų želdinių veisimo, privalomos viešųjų želdynų ir želdinių būklės ekspertizės, želdinių ir želdynų, inventorizavimo ir apskaitos darbai gali būti finansuojami iš lėšų (toliau – lėšos):
. savivaldybės biudžeto;
. valstybės biudžeto;
. Europos Sąjungos;
. Savivaldybės aplinkos apsaugos rėmimo specialiosios programos, (toliau – Savivaldybės AARS programa);
. atkuriamosios želdinių vertės kompensacijos įmokų.
. Viešųjų želdynų ir želdinių apsaugos, priežiūros ir tvarkymo, viešųjų želdynų kūrimo finansavimas planuojamas vadovaujantis Savivaldybės strateginiu veiklos planu, kompleksiniais ir specialiojo teritorijų planavimo dokumentais, kitais strateginio planavimo dokumentais.
. Kitų, negu nurodyta Tvarkos aprašo 5 punkte, želdynų ir želdinių apsaugos, priežiūros, tvarkymo, želdynų kūrimo ir želdinių veisimo darbus finansuoja jų savininkai ir (ar) valdytojai.

 SKYRIUS


. Lėšos želdynams ir želdiniams inventorizuoti, viešųjų želdynų ir želdinių būklės stebėsenai vykdyti, kadastriniams matavimams atlikti, projektams rengti, viešųjų želdynų ir želdinių apsaugai, priežiūrai ir tvarkymui, viešiesiems želdynams kurti, želdiniams veisti ir kitoms priemonėms vykdyti numatomos Savivaldybės AARS programoje ir Savivaldybės biudžete bei skiriamos Savivaldybės administracijos direktoriaus įsakymu.
. Lėšas Savivaldybės teritorijoje esantiems želdynams ir želdiniams inventorizuoti, būklės stebėsenai vykdyti, atskirųjų želdynų žemės sklypų kadastriniams matavimams atlikti ir įrašyti į Nekilnojamojo turto kadastrą, želdynų projektams rengti ir kitoms priemonėms vykdyti planuoja Savivaldybės administracijos direktoriaus įsakymu įgaliotas struktūrinis padalinys (toliau – Žemės ūkio skyrius) pagal Aprašo 10 punktą.
. Viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui, projektų rengimui ir želdinių įveisimui planuoja Savivaldybės seniūnijos. Seniūnijos prieš biudžeto programų projektų sudarymą Žemės ūkio skyriui iki spalio 1 d. teikia informaciją (Priedas 1) apie planuojamus darbus kitiems metamas. 
. Savivaldybės Tarybos sprendimu sudaryta Želdynų ir želdinių apsaugos, priežiūros ir tvarkymo komisija (toliau – Komisija) teikia pasiūlymus Savivaldybės administracijos direktoriui dėl lėšų paskirstymo seniūnijoms (toliau – lėšų gavėjas).
. Žemės ūkio skyrius rengia Savivaldybės administracijos direktoriaus įsakymų projektus dėl lėšų paskyrimo seniūnijoms.
. Buhalterinės apskaitos skyrius, vadovaudamasis Savivaldybės administracijos direktoriaus įsakymu, lėšas perveda nurodytiems lėšų gavėjams.

 SKYRIUS


. Lėšų gavėjas Žemės ūkio skyriui, ketvirčiui pasibaigus, iki kito mėnesio 10 dienos pateikia biudžeto išlaidų sąmatos vykdymo ataskaitą (forma Nr. 2) ir kitus dokumentus apie tikslinį lėšų panaudojimą: projektinės dokumentacijos, sutarčių, atliktų darbų priėmimo ir perdavimo aktų, sąskaitų- faktūrų ir kitų reikalingų dokumentų kopijas. 
. Lėšų, skirtų Tvarkos aprašo 4 punkte numatytoms priemonėms vykdyti, panaudojimo kontrolę vykdo Savivaldybės kontrolės ir audito tarnyba ir kitos įgaliotos institucijos.

 SKYRIUS


. Asmenys, pažeidę šio Tvarkos aprašo reikalavimus, ir už neteisėtą lėšų panaudojimą, traukiami atsakomybėn Lietuvos Respublikos įstatymų nustatyta tvarka.
. Šis Tvarkos aprašas gali būti keičiamas, papildomas arba pripažįstamas netekusiu galios Savivaldybės tarybos sprendimu. 
. Tvarkos aprašas skelbiamas Teisės aktų registre ir Savivaldybės interneto svetainėje.

________________________________


Lėšų, reikalingų viešųjų želdynų ir želdinių apsaugai, 
priežiūrai ir tvarkymui, viešųjų želdynų kūrimui ir 
želdinių veisimui, želdynų ir želdinių inventorizavimui, 
viešųjų želdynų ir želdinių būklės ekspertizėms atlikti, 
skyrimo tvarkos aprašas
1 priedas

